पाएं अपने शहर की ताज़ा ख़बरें और फ्री ई-पेपरडाउनलोड करें
जामताड़ा एवं चितरंजन में तीन अलग-अलग घटनाओं में 3 लोगों की मौत हो गई है। करमाटांड़ थाना क्षेत्र में मुखिया पुत्र की मौत सड़क दुर्घटना में हो गई। वहीं फतेहपुर थाना क्षेत्र में आपसी रंजिश में एक युवक की हत्या कर दी गई। इसके अलावा सीमा क्षेत्र चितरंजन रेल नगरी में एक व्यक्ति का शव पुलिस ने बरामद किया है। फतेहपुर में जहां एक युवक की हत्या कर दी गई वहीं सड़क दुर्घटना में करमाटांड़ के सीकरपाेसनी में एक की माैत हाे गई। वहीं मिहिजाम में क्षत-विक्षत अवस्था में एक 58 वर्षीय व्यक्ति का शव बरामद किया गया।
प्राप्त जानकारी के अनुसार फतेहपुर में आपसी रंजिश के कारण तेज धारदार हथियार से मारकर युवक तिलक सिंह 38 वर्ष की हत्या कर दी गई। मामला जिले के फतेहपुर थाना क्षेत्र अंतर्गत भोड़ाटोला का है। मृतक के भाई बुधन सिंह के बयान पर फतेहपुर थाना में प्राथमिकी दर्ज कर लिया गया है। आमगाछी सिंह टोला निवासी तिलक सिंह दोपहर 3 बजे किसी काम से पास के गांव भोड़ाटोला गया था। इसी दौरान घटना घटी। पुलिस इस मामले छानबीन कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn